**Fasil Ghebbi** je utvrda pored grada Gondara, na sjeveru Etiopije, koja je bila sjedištem etiopskih vladara tokom 17. i 18. vijeka. Utvrda je građena kao miješavina raznih arhitektonskih stilova i uticaja od nubijskog, arabijskog, do baroknog stila.

Zbog izuzetnih kulturno povijesnih vrijednosti, UNESCO je 1979. uvrstio utvrdu Fasil Ghebbi na popis mjesta svjetske baštine u Africi.

Unutar utvrde nalazi se Dvorac Fasilides, Dvorac Jasu, Dvorana Davit, Zamak Mentevab, Dvorska kancelarija, Knjižnica i tri crkve.

Rekonstrukcija Fasil Ghebbija

Historija
---------

Porijeklo utvrde Fasil Ghebbi treba tražiti u tradiciji etiopskih vladara da putuju po svojoj državi boraveći u šatorima i uživajući proizvode lokalnog stanovništva. Prema tomu, Fasil Ghebbi je do 17. vijeka bio *katama* ("kamp" ili "utvrđeno naselje") ili *makkababaya* ("citadela") kako se spominje u Kraljevskim kronikama kralja Baede Maryama

Car Fasilides je prekinuo tu tradiciju osvajajući ovo područje i osnovavši svoju prijestolnicu, grad Gondar, izgradnjom utvrde *Fasil Ghemb* (amharski za "Fasilijeva utvrda"). Tlo oko utvrde je poravnano i okruženo zidinama s mnogim portalima. Slijedeći vladari su unutar zidina dodavali svoje građevine koje su uglavnom sačuvane do danas. Posjetivši Fasil Ghebbi 1950-ih, povjesničar Thomas Pakenham je kako su između ostataka palača načičkani mnogi carski paviljoni i kiosci

Odlike
------

Fasil Ghebbi pokriva oko 70 km² sjeverno od Gondarske tržnice Adababay gdje su održavane kraljevske objave i smaknuća kažnjenika, a koja je danas gradski trg. Zidine su otvorene s 12 portala od kojih je svaki vodio u točno određen dio carskog kompleksa. Unutra dominira utvrda sa svojim ogromnim tornjevima i pojačanim zidovima koja sliči srednjovjekovnoj europskoj utvrdi. Pored njega, Fasiladas je izgradio i brojne druge građevine, od kojih je možda najstariji dvorac *Enqulal Gemb* ("dvorac jaje"), tako nazvan zbog svoje jajolike kupole. Kupatilo je dvokatna utvrđena građevina oko velikog bazena koji se punio vodom iz obližnje rijeke. U donjem dijelu je trijemovima i mostovima spojen s drugim građevinama.

Iyasuov dvorac je bogato ukrašen slonovačom, ogledalima i slikama na drvu palmi, dok je svod prekriven dragim kamenjem. Ipak njegova najznačajnija građevina je Crkva svjetla Svetog trojstva (*Debra Berhan Selassie*) koja se nalazi na uzvišenju uz sjeverni zid i još uvijek je u uporabi. Iznutra je oslikana vjerskim povijesnim prizorima.

* Dvorac Yohannisa I. početkom 20. st.Dvorac Yohannisa I. početkom 20. st.
* DvorišteDvorište
* Fasilijeva utvrdaFasilijeva utvrda
* Utvrda s jugaUtvrda s juga
* Pogled na GondarPogled na Gondar

Izvori
------

1. ↑  Munro-Hay, *Ethiopia, the unknown land: a cultural and historical guide*, London: I.B. Tauris, 2002. str. 118.
2. ↑  Richard Pankhurst, *The Ethiopians: A History*, Oxford: Blackwell, 2001. str. 109.
3. ↑  Thomas Pakenham, *The Mountains of Rasselas*, New York: Reynal & Co. 1959. str. 42.

Vanjske veze
------------

***Fasil Gebi*** na Wikimedijinoj ostavi

* Gondar -Fasil Ghebbi UNESCO ()
* Ethiopia Travel Webpage Arhivirano 2012-06-25 na Wayback Machine-u ()

| * p
* r
* u
Svjetska baština u Etiopiji |
| --- |
|  | 
Aksum • Utvrda Fasil Gebi kod Gondara • Harar Jugol, utvrđeni historijski grad • Dolina na donjem toku rijeke Avaš • Dolina na donjem toku rijeke Omo • Lalibela, crkve isklesane u stijeni • Nacionalni park Planina Semien • Nekropola Tija
 | Etiopska zastava |